# data[].attributes.attachment_caption
Δίκτυο e-τύπος.  Τα συνεργαζόμενα σχολεία 

# data[].attributes.headline
Δίκτυο Σχολείων e-τύπος

# data[].attributes.subject
Δίκτυο Σχολείων e-τύπος

# data[].attributes.body
Η συνεργασία μεταξύ των σχολείων αποτελεί ζητούμενο της σύγχρονης εκπαίδευσης. Πρόκειται για μια διαδικασία που ενισχύει τις σχέσεις των μελών της εκπαιδευτικής κοινότητας, αναδεικνύει τις καλές πρακτικές των σχολείων, καλλιεργεί την υπευθυνότητα καθώς και πολλές άλλες δεξιότητες, χρήσιμες τόσο για τους εκπαιδευτικούς όσο και για τους μαθητές. Επιπλέον, η σύμπραξη και η συνέργεια σε κοινές δράσεις αποτελούν τα βασικά γνωρίσματα ενός δημοκρατικού και ανοιχτού σχολείου στην κοινωνία, που αποτελεί ζητούμενο της σύγχρονης εκπαίδευσης.

Ένα τέτοιο παράδειγμα διασχολικής συνεργασίας είναι το Δίκτυο Σχολείων e-τύπος. Πρόκειται για ένα Δίκτυο που είναι  αποτέλεσμα της σύμπραξης έντεκα σχολείων, τα οποία εκδίδουν ψηφιακές μαθητικές εφημερίδες και βρίσκονται σε διάφορες πόλεις  της Ελλάδας.

1ο Γυμνάσιο Ελευθερίου – Κορδελιού Θεσσαλονίκης

50o Γυμνάσιο Αθήνας

Πρότυπο Γυμνάσιο Χαλκίδας

4ο Γυμνάσιο Κοζάνης

2ο Γυμνάσιο Σπάρτης

2ο Γυμνάσιο Ωραιοκάστρου

2ο Γυμνάσιο Κομοτηνής

1ο Γυμνάσιο Βέροιας

Ενιαίο Ειδικό Επαγγελματικό Γυμνάσιο – Λύκειο (ΕΝ.Ε.Ε.ΓΥ.-Λ) Αργολίδας

Γενικό Λύκειο Χορτιάτη

2ο Γενικό Λύκειο Ελευθερίου – Κορδελιού

# data[].attributes.headline
1ο Γυμνάσιο Ελευθερίου - Κορδελιού                         e-ματιά του 1ου         

# data[].attributes.subject
1ο Γυμνάσιο Ελευθερίου - Κορδελιού                         e-ματιά του 1ου         

# data[].attributes.body
Το 1ο Γυμνάσιο Ελευθερίου – Κορδελιού με τη σχολική ψηφιακή εφημερίδα e-ματιά του 1ου νιώθει μεγάλη χαρά που αποτέλεσε μέλος του Δικτύου σχολείων μαθητικών εντύπων.

Η συνεργασία με εκπαιδευτικούς και μαθητές από άλλα δέκα σχολεία διαφορετικών περιοχών της Ελλάδας για ένα κοινό σκοπό αποτέλεσε μια πρωτόγνωρη εμπειρία.

Η συνεργασία αυτή έδωσε τη δυνατότητα να γνωρίσουμε αξιόλογες συναδέλφους με διάθεση για επικοινωνία και συνεργασία και με ανοιχτό πνεύμα σε ιδέες και προτάσεις.

Μας δόθηκε η δυνατότητα να ανταλλάξουμε απόψεις, να γνωρίσουμε πρακτικές άλλων σχολείων, να συνδημιουργήσουμε. Αυτό το τελευταίο είναι που κάνει μοναδική αυτή την εμπειρία. Οι συντακτικές μας ομάδες δεν αντάλλαξαν απλά τα άρθρα τους αλλά δημιούργησαν μαζί έργα, τα οποία δημοσίευαν σε κοινά τεύχη, τα τεύχη του Δικτύου Σχολείων e-τύπος.

Ποια δράση να ξεχωρίσουμε; Τα Δικαιώματα του Παιδιού με τα αξιόλογα άρθρα και δημιουργίες των παιδιών, την τηλεσυνάντηση των σχολείων μας για την Ημέρα της Εκπαίδευσης, την αφίσα μας για την Ημέρα της Γλώσσας, τη διαδικτυακή μας έρευνα για τον σχολικό εκφοβισμό, την κοινή μας συνέντευξη (podcast) με γνωστή ποιήτρια για την Ημέρα της Ποίησης;

Αυτές είναι μερικές από ένα πλήθος δράσεων, γεγονός που δείχνει τη διάθεση όλων των πλευρών για επικοινωνία και δημιουργία. Όλες εξαιρετικές, δείγματα της αγάπης για τον κοινό στόχο και του ταλέντου των συντακτικών μας ομάδων.

Αγαπητές συνάδελφοι, το δίκτυο μας λειτούργησε εξαιρετικά! Ευελπιστούμε να έχει συνέχεια αυτή η όμορφη συνεργασία και να αναπτυχθεί περισσότερο με νέα σχέδια και ιδέες!

Σας ευχαριστούμε θερμά για τη συνεργασία!

# data[].attributes.headline
50ο Γυμνάσιο Αθήνας

# data[].attributes.subject
50ο Γυμνάσιο Αθήνας

# data[].attributes.body
Η ηλεκτρονική σχολική εφημερίδα Click στη γνώση του 50ου Γυμνασίου Αθήνας κλείνει φέτος 3 χρόνια λειτουργίας και είναι η 2η χρονιά που συνεργάζεται με το Δίκτυο σχολείων. Η συνεργασία μεταξύ μας έχει πολυάριθμα θετικά αποτελέσματα που ενισχύουν τόσο τους μαθητές όσο και τους εκπαιδευτικούς. Καταρχάς οι μαθητές αποκτούν την ευκαιρία να γνωρίσουν νέες κουλτούρες, απόψεις και τρόπους σκέψης, κάτι που διευρύνει τους πνευματικούς τους ορίζοντες και ενισχύει την κατανόηση και τον σεβασμό προς τη διαφορετικότητα. Επίσης, μαθαίνουν πώς να συνεργάζονται αποτελεσματικά με άτομα από διαφορετικά περιβάλλοντα, κάτι που είναι πολύτιμο για τη μελλοντική τους επαγγελματική και κοινωνική ζωή. Ακόμη, αναπτύσσουν σημαντικές προσωπικές δεξιότητες, όπως η αυτοπεποίθηση, η ηγεσία και η ικανότητα επίλυσης προβλημάτων, μέσα από κοινά προγράμματα και δραστηριότητες. Η συνεργασία αυτή προάγει την καινοτομία, καθώς οι εκπαιδευτικοί και οι μαθητές ενθαρρύνονται να αναπτύξουν νέες ιδέες και προσεγγίσεις και αποτελεί ένα ισχυρό εργαλείο για τη βελτίωση της εκπαιδευτικής διαδικασίας, προάγοντας τη γνώση, την κατανόηση και την ανάπτυξη σε πολλαπλά επίπεδα.

Χαιρόμαστε που είμαστε μέλη του Δικτύου αυτού!

# data[].attributes.headline
2ο Γυμνάσιο Ωραιοκάστρου -            Το βήμα του 2ου

# data[].attributes.subject
2ο Γυμνάσιο Ωραιοκάστρου -            Το βήμα του 2ου

# data[].attributes.body
Μια σχολική εφημερίδα αποτελεί δράση μέσω της οποίας οι μαθητές και οι μαθήτριες αναπτύσσουν δεξιότητες που άπτονται πολλών και ποικίλων τομέων

τόσο γνωστικών όσο και συναισθηματικών. Όταν η δράση αυτή βγαίνει από τα όρια του σχολείου και

γίνεται κοινή με άλλα σχολεία τότε το αποτέλεσμα δεν μπορεί παρά να είναι δημιουργικό.

Έτσι, το δίκτυο e-τύπος έδωσε στους/στις νεαρούς/ες δημοσιογράφους του «Βήματος του 2 ου » την ευκαιρία να επικοινωνήσουν τις σκέψεις, τις ιδέες και

τους προβληματισμούς τους σε συνομηλίκους τους και όχι μόνο. Η διαδικτυακή συνάντηση των παιδιών ήταν

μία υπέροχη στιγμή συνεργασίας και επικοινωνίας.

Εκτός από τα παιδιά, ευνοϊκό ήταν το αποτέλεσμα της συνεργασίας και για τις υπεύθυνες εκπαιδευτικούς, καθώς οι ιδέες των συναδέλφων μας έκαναν να

στοχαστούμε, να αναστοχαστούμε και αποτέλεσαν αφορμή για νέες δημιουργικές ιδέες δράσεων.

# data[].attributes.headline
2ο ΓΕΛ Ελευθερίου - Κορδελιού - ΜΙΧΟΥ ΠΕΡΙΣΤΕΡΑ

# data[].attributes.subject
2ο ΓΕΛ Ελευθερίου - Κορδελιού - ΜΙΧΟΥ ΠΕΡΙΣΤΕΡΑ

# data[].attributes.body
Το δίκτυό μας e - τύπος καλλιέργησε μέσα από τις ποικίλες συν - δράσεις του ήπιες δεξιότητες του Ενεργού πολίτη. Η επόμενη δράση μας θα είναι να αποδείξουμε τη διασύνδεση αυτών των δράσεων του e - τύπος με την Ενεργό πολιτειότητα των μαθητών/τριών μας σε:

Άρθρο με κρίση,

με τη συν - συγγραφή όλων των σχολείων του δικτύου.

Ενδεικτικά: Δράσεις του e - δικτύου μας που καλλιέργησαν Πολιτειότητα στους μαθητές/τριές μας ήταν ότι αξιοποιήθηκαν

Παγκόσμιες ημέρες/Γιορτές, όπως:

Επέτειος του Πολυτεχνείου, 17η Νοεμβρίου. Παγκόσμια ημέρα του Παιδιού, 20η Νοεμβρίου. Παγκόσμια ημέρα ατόμων με Αναπηρία, 3η Δεκεμβρίου. Χριστούγεννα – Πρωτοχρονιά. Παγκόσμια ημέρα Εκπαίδευσης, 24 Ιανουαρίου. Παγκόσμια ημέρα Ελληνικής Γλώσσας, 9 Φεβρουαρίου. Απόκριες - Καθαρά Δευτέρα. Παγκόσμια ημέρα κατά του σχολικού Εκφοβισμού, 6η Μαρτίου. Παγκόσμια ημέρα Γυναίκας», 8η Μαρτίου. Παγκόσμια ημέρα Ποίησης και Παγκόσμια ημέρα κατά του Ρατσισμού: 21η Μαρτίου. Παγκόσμια ημέρα για τα ασυνόδευτα παιδιά, 12η Απριλίου.

# data[].attributes.headline
4ο Γυμνάσιο Κοζάνης – ενός τετάρτου υπόθεση

# data[].attributes.subject
4ο Γυμνάσιο Κοζάνης – ενός τετάρτου υπόθεση

# data[].attributes.body
Και το 4ο Γυμνάσιο Κοζάνης με την e – εφημερίδα του «4ο Γυμνάσιο Κοζάνης – ενός τετάρτου υπόθεση» μέλος του Δικτύου Σχολείων! Πέρυσι ξεκίνησε η συνεργασία μας με το 1ο Γυμνάσιο Κορδελιού Θεσσαλονίκης και νιώθουμε την ανάγκη να ευχαριστήσουμε από καρδιάς την υπεύθυνη της συντακτικής εφημερίδας e ματιά του 1ου Γυμνασίου Κορδελιού, την κ. Ζωή Τακαβάκογλου για την ευκαιρία που μας έδωσε να εμπλακούμε στη διασχολική συνεργασία και φέτος που είναι η δεύτερη χρονιά λειτουργίας της εφημερίδας μας να προχωρήσουμε ένα βήμα πιο μπροστά συμμετέχοντας στη δημιουργία του Δικτύου Σχολείων e – τύπος! 'Δόθηκε, έτσι, η δυνατότητα στους μαθητές και τις μαθήτριες όλων των σχολείων να εκφράσουν αυτά που νιώθουν και σκέφτονται, να «ακουστεί» η δική τους φωνή και η δική τους οπτική σε θέματα που τους/ τις απασχολούν και τους/ τις ενδιαφέρουν, να συνεργαστούν και να συνδημιουργήσουν αλλά και σε μας, τις εκπαιδευτικούς δόθηκε η δυνατότητα να γνωρίσουμε συναδέλφισσες, να συνεργαστούμε, να ανταλλάξουμε ιδέες συμπληρώνοντας η μία την άλλη και αποδεικνύοντας ότι όλες μας μας συνδέει ένα κοινό όραμα και ένας κοινός σκοπός, η ύπαρξη ενός σχολείου δημιουργικού που αφουγκράζεται τις ανάγκες και τα ενδιαφέροντα των μαθητών και δεν είναι αποκομμένο από την κοινωνία αλλά εκφράζει την κοινωνία! Ευελπιστούμε ότι η φετινή προσπάθεια ήταν μόνο η αρχή και θα συνεχιστεί και την επόμενη σχολική χρονιά με νέες ιδέες, συνεργατικές δράσεις και περισσότερες δια ζώσης συναντήσεις! Ευχαριστούμε πολύ μία μία συναδέλφισσα και όλες μαζί για τη μοναδική αυτή εμπειρία! Εις το επανιδείν λοιπόν! Καλό καλοκαίρι και καλή έμπνευση για την επόμενη χρονιά!

# data[].attributes.headline
5ο Πρότυπο Γυμνάσιο Χαλκίδας 

# data[].attributes.subject
5ο Πρότυπο Γυμνάσιο Χαλκίδας 

# data[].attributes.body
Το 5ο Πρότυπο Γυμνάσιο Χαλκίδας με την σχολική ψηφιακή εφημερίδα Το Πρωτό Τυπο Βήμα των Μαθητών για 3η χρονιά ,νιώθει την ανάγκη να μοιραστεί με τα υπόλοιπα σχολεία την χαρά και την ευγνωμοσύνη του για την εξαιρετική συνεργασία που είχαμε αυτά τα χρόνια. Ξεκινήσαμε στην αρχή 4 σχολεία και φέτος 11 ,από πολλά σημεία της Ελλάδας .Ιδιαίτερα θα θέλαμε να ευχαριστήσουμε την Ζωή Τακαβάκογλου εκπαιδευτικό  του 1ου Γυμνάσιο Ελευθέριου Κορδελιού που ήταν εκείνη η υπεύθυνη να γνωριστούμε και έφερε σε επαφή τόσους/ες μαθητές/τριες και εξαίρετες εκπαιδευτικούς. Καταφέραμε να μοιραστούμε τόσες δράσεις σε τόσο σύντομο χρονικό διάστημα και μάλιστα διαδικτυακά αλλά και από κοντά, όσες μπορέσαμε. Αισθανόμαστε μεγάλη χαρά και ενθουσιασμό που είμαστε μέλη αυτής της μεγάλης παρέας. Ελπίζουμε η συνεργασία αυτή να συνεχιστεί και με νέες ακόμη δράσεις. Ζωή, Ματίνα, Κατερίνα, Θεανώ, Ελβίρα ,Πέρη, Χρυσούλα, Φωτεινή, Ζωή, Αναστασία και οι υπόλοιπες συναδέλφισσες Ευχαριστούμε και ΚΑΛΟ ΚΑΛΟΚΑΙΡΙ !

# data[].attributes.headline
ΕΝ.Ε.Ε.ΓΥ-Λ Αργολίδας 

# data[].attributes.subject
ΕΝ.Ε.Ε.ΓΥ-Λ Αργολίδας 

# data[].attributes.body
Η συνεργασία μας στο δίκτυο σχολείων αποτέλεσε για εμάς μια ξεχωριστή εμπειρία.. Σας ευχαριστούμε πραγματικά από καρδιάς γιαυτό το υπέροχο ταξίδι που κάναμε μαζί!!!

Η συνεργασία μας αυτή μας έδωσε την ευκαιρία να ενισχύσουμε την εξωστρέφεια του σχολείου μας, να αλληλεπιδράσουμε, να συμπράξουμε, να συνδημιουργήσουμε, να μοιραστούμε απόψεις, να ευαισθητοποιηθούμε σε θέματα διαφορετικότητας, και να γνωρίσουμε εμπνευσμένους παιδαγωγούς ανταλλάσσοντας μεταξύ μας καινοτόμες εκπαιδευτικές πρακτικές.. Δεν λέμε αντίο.. προχωράμε δυναμικά!!! Καλό Καλοκαίρι σε όλους!!!

# data[].attributes.headline
Λύκειο Χορτιάτη "Γυάλινος κόσμος"

# data[].attributes.subject
Λύκειο Χορτιάτη "Γυάλινος κόσμος"

# data[].attributes.body
Το Λύκειο Χορτιάτη είχε φέτος για πρώτη χρονιά την ευκαιρία να συμμετάσχει στο δίκτυο μαθητικών εφημεριδων e-τύπος. Η ευκαιρία έγινε δράση, συνεργασία, δημιουργία και χαρά. Οι μαθητές μας ανταποκρίθηκαν στην πρόσκληση και πρόκληση να γίνουν ομάδα με παιδιά από όλη την Ελλάδα, διαφόρων ηλικιών, με ίδια ή άλλα ενδιαφέροντα, αλλά με κοινό μεράκι την εκφορά του δημόσιου λόγου. Ανταποκρίθηκαν με επιτυχία και λαχταρούν να συνεχίσει αυτή η όμορφη συνεργασία.

Οι πλούσιες δράσεις και οι λαμπρές ιδέες απέδειξαν ότι στον χώρο της εκπαίδευσης υπάρχουν άνθρωποι που έχουν τη διάθεση και την αγάπη που απαιτούνται για ένα καλύτερο σχολείο. Η ζητούμενη ποιότητα στα αποτελέσματα δεν περιόρισε ποτέ τη δημιουργική ελευθερία, την έκφραση και τη χαρά των μαθητών. Οι συντακτικές ομάδες των εφημερίδων μας αντιμετώπισαν με κέφι αλλά και υπευθυνότητα το κοινό έργο του δικτύου και όλοι μαζί κατέθεσαν τις απόψεις τους και συνέθεσαν το υλικό τους.

Ευχαριστώ θερμά την εμπνεύστρια της ιδέας του δικτύου, τη συνάδελφο Ζωή Τακαβάκογλου για την ακούραστη οργανωτική υποστήριξη. Ευχαριστώ από καρδιάς όλες τις εξαιρετικές συναδελφισσες για την πολύτιμη εμπειρία, τον σεβασμό και τη γόνιμη αλληλεπίδραση.

Το δίκτυό μας έκανε πολύ σημαντικά βήματα με τη βοήθεια όλων, εκπαιδευτικών και μαθητών. Τώρα μπορούμε όλοι μαζί να σχεδιάσουμε τα επόμεν

α!!

Χ.Δρίτσαρη

# data[].attributes.headline
2ο ΓΥΜΝΑΣΙΟ ΚΟΜΟΤΗΝΗΣ " ο κόσμος μας"

# data[].attributes.subject
2ο ΓΥΜΝΑΣΙΟ ΚΟΜΟΤΗΝΗΣ " ο κόσμος μας"

# data[].attributes.body
Εκ μέρους του 2ου Γυμνασίου Κομοτηνής, της συντακτικής ομάδας του  ηλεκτρονικού περιοδικού  «ο κόσμος μας», αισθάνομαι την ανάγκη να εκφράσω την ευγνωμοσύνη μου για την πολύτιμη εμπειρία που αποκομίσαμε από τη συμμετοχή μας στο δίκτυο " e -τύπος", με στόχο την ανάπτυξη της μαθητικής δημοσιογραφίας και την προώθηση της ελεύθερης έκφρασης. Για ένα ολόκληρο σχολικό έτος, συνεργαστήκαμε με μαθητές και εκπαιδευτικούς από τα υπόλοιπα σχολεία, μοιραστήκαμε ιδέες, γράψαμε άρθρα, δημιουργήσαμε βίντεο και ενισχύσαμε δεξιότητες που άπτονται της δημοσιογραφίας, της κριτικής σκέψης και της ομαδικότητας.

Η συμμετοχή μας στο δίκτυο "ε Τύπος" αποτέλεσε μια μοναδική ευκαιρία για εμάς. Μας έδωσε την δυνατότητα να γνωρίσουμε συναδέλφους και μαθητές από διαφορετικά μέρη της Ελλάδας και να μοιραστούμε κοινές ανησυχίες, να αναπτύξουμε τις δεξιότητες γραφής, έρευνας και κριτικής σκέψης, αλλά και να  δημοσιεύσουμε τα άρθρα μας σε ένα ευρύτερο κοινό και να λάβουμε ανατροφοδότηση.

Μέσα από κοινές δράσεις καταλάβαμε την αξία της ομαδικής εργασίας και της συνεργασίας και νιώσαμε την ικανοποίηση της δημιουργίας .

Θα ήθελα να ευχαριστήσω από καρδιάς όλους τους μαθητές και τους εκπαιδευτικούς που συμμετείχαν στο δίκτυο " e -τύπος ", για την αφοσίωση, το ταλέντο και τον ενθουσιασμό τους. Χάρη σε εσάς, αυτό το project εξελίχθηκε σε μια αξέχαστη εμπειρία.

Ελπίζουμε ολόψυχα ότι η συνεργασία μας θα συνεχιστεί και το επόμενο σχολικό έτος. Πιστεύουμε ότι το " e -τύπος " αποτελεί μια πολύτιμη πρωτοβουλία του 1ου Γυμνασίου Ελ. Κορδελιού που ενισχύει τη μαθητική δημοσιογραφία και συμβάλλει στην ανάπτυξη ενεργών πολιτών.

Σας ευχαριστούμε!

Ζωή Παπαχαραλάμπους

# data[].attributes.headline
1ο ΓΥΜΝΑΣΙΟ ΒΕΡΟΙΑΣ 

# data[].attributes.subject
1ο ΓΥΜΝΑΣΙΟ ΒΕΡΟΙΑΣ 

# data[].attributes.body
Το Φιλίππειο 1ο Γυμνάσιο Βέροιας ξεκίνησε με δειλά βήματα τη φετινή σχολική χρονιά τη δημιουργία σχολικού μαθητικού εντύπου. Οι μαθητές με κέφι και όρεξη δημιούργησαν το μαθητικό έντυπο "Οίστρος" , του οποίου το 1ο τεύχος κυκλοφόρησε στα τέλη Δεκεμβρίου. Μέσα στα Χριστούγεννα λάβαμε την πρόσκληση από την πάντα άοκνη και δημιουργική κ. Τακαβάκογλου Ζωή να ενταχθούμε στο δίκτυο e- Tύπος και με χαρά ανταποκριθήκαμε στο κάλεσμα. Από την πρώτη στιγμή, νιώσαμε ισότιμο μέλος αυτής της ομάδας και μπορέσαμε να ενταχθούμε χωρίς δυσκολία και να συμμετέχουμε σε αρκετές από τις δράσεις παρά τις δυσκολίες που πήγαζαν από το γεγονός της έλλειψης εμπειρίας από τη μεριά της συντονίστριας και των μαθητών του σχολείου μας χάρη στην υποστήριξη των υπόλοιπων συντακτικών ομάδων.

Οι μαθητές και μαθήτριες που συμμετείχαν στις δράσεις κατά τον αναστοχασμό τους δήλωσαν πως η συμμετοχή τους στο δίκτυο τους έδωσε την ευκαιρία να εκφραστούν δημιουργικά, να επικοινωνήσουν με μαθητές άλλων σχολείων, να ανταλλάξουν απόψεις, να συνειδητοποιήσουν ότι οι εφηβικοί προβληματισμοί τους είναι συνάμα προβληματισμοί μιας μεγάλης ομάδας συνομηλίκων τους και ασφαλώς να αναπτύξουν και να καλλιεργήσουν ποικίλες δεξιότητες.

Ευχαριστώ θερμά όλες τις συναδέλφισσες για τη δυνατότητα που μας έδωσαν να ενταχθούμε στο δίκτυο και ιδιαιτέρως την κ. Τακαβάκογλου Ζωή για την υποστήριξη της. Ελπίζω ότι η δράση θα συνεχιστεί και την επόμενη σχολική χρονιά!

Μιχαηλίδου Θεανώ